Áslaug, Kristín og Ævar tilnefnd til bókmenntaverðlauna Astridar Lindgren | Rithöfundasamband Íslands
Starfsstyrkir – umsókn
Skáld í skólum – umsókn
Áslaug, Kristín og Ævar tilnefnd til bókmenntaverðlauna Astridar Lindgren
23.10.2017 höfundur RSÍ
Birtur hefur verið listi yfir þau sem tilnefnd eru til alþjóðlegu Alma-verðlaunanna, bókmenntaverðlauna sem stofnuð voru í minningu Astridar Lindgren. Fulltrúar Íslands eru þrír að þessu sinni: Áslaug Jónsdóttir er tilnefnd fyrir texta og myndskreytingar, Kristín Helga Gunnarsdóttir fyrir texta og Ævar Þór Benediktsson fyrir lestrarhvetjandi verkefna.
Alma-verðlaunin eru á forræði Statens kulturråd í Svíþjóð og eru veitt árlega. Verðlaunaféð nemur fimm milljónum sænskra króna, eða 65 milljónum íslenskra króna, sem fallið geta í skaut höfundar, teiknara, sagnaþular eða einstaklings eða samtaka sem hvetja börn til lesturs. Markmið verðlaunanna er að auka veg barnabóka um víða veröld, með þá trú Astridar Lindgren að leiðarljósi að barnabókin stuðli að skilningi milli manna og menningarheima, ýti undir lýðræði og gagnsæi, og styrki stöðu barna. Það er von aðstandenda verðlaunanna að athyglin sem þau njóta leiði til þess að fleiri barnabækur verði þýddar þannig að börn um allan heim hafi aðgang að bókmenntum í hæsta gæðaflokki.
Tólf manna hópur velur verðlaunahafa hvers árs úr hópi tilnefninga sem kallað er eftir frá sérfræðingum um allan heim. Þeir sem mega tilnefna fyrir Íslands hönd eru Rithöfundasamband Íslands, Félag íslenskra teiknara, Upplýsing – Félag bókasafns- og upplýsingafræða og Ibby á Íslandi. Lista yfir allar tilnefningar má finna á heimasíðu verðlaunanna, www.alma.se. Verðlaunin verða veitt í Stokkhólmi um mánaðamótin maí-júní, þegar aðstandendur verðlaunanna segja að Svíþjóð skarti sínu fegursta.
Sögusteinninn og Bókaverðlaun barnanna
Dagur bókarinnar í dag!
SÖGUR – verðlaunahátíð barnanna
ELÍSABET SEXTUG
Starfsstyrkir – opið fyrir umsóknir
(ekkert heiti)
Höfundamiðstöð RSÍ auglýsir eftir bókmenntadagskrám til þátttöku í Skáld í skólum 2018
Tilnefningar til Barna- og unglingabókmenntaverðlauna Norðurlandaráðs 2018
Frelsi vinnur The European Poet of Freedom Literary Award 2018